Landslagsklare Aleesami: – Jeg var nede i kjelleren, både fysisk og mentalt
Over en helside i Aftonbladets papirutgave forklarer 24-åringen hvordan han har snudd motgang til medgang. I vår måtte han tåle kritikk fra supporterne, men et halvår senere er han blitt en favoritt. – Sånn er det om man spiller i IFK. Folk forventet at jeg skulle spille på høyt nivå umiddelbart. Men det ante meg at jeg trengte forsesongen før jeg kunne prestere, sier Aleesami til avisen.Forrige uke ble den tidligere Fredrikstad-spilleren belønnet med landslagsplass av trener Per-Mathias Høgmo. Og i Sveriges nest største by går ting på skinner, men det har ikke kommet av seg selv. – Man må akseptere at det går opp og ned i forsesongen. Jeg ga maks på treningene og sparte meg ikke foran treningskampene. Jeg var nede i kjelleren, både fysisk og mentalt, men jeg sto på og tenkte at det kommer til å løsne. – Jeg er ikke redd for å mislykkes. Det bryter meg ikke ned i det hele tatt. Det er måten man lærer på, forklarer 24-åringen. Norge møter Bulgaria i Sofia førstkommende torsdag, og Kroatia på Ullevaal søndag.Aleesami er kjent som de mest treningsvillige og best trente på det svenske laget, men selv hevder han at han får sterk konkurranse fra landsmannen Kjetil Wæhler, som forlot den svenske klubben da Aleesami kom. – Han er et stort forbilde for mange av oss yngre fotballspillere. Se bare på kroppen hans. Han er nærmere 40 år, men spiller som han er 25. Vi er like seriøse begge to, svarer han på spørsmål om hvem av de to som er mest nøye på detaljene. For Aleesami overlates ingenting til tilfeldighetene. – For meg er riktig mat, restitusjon og ni timer søvn hver natt viktig, forklarer han. Aleesami har spilt 90 minutter i samtlige kamper denne sesongen. Mot Häcken 16. august scoret han sitt første Allsvenskan-mål. IFK leder den svenske serien to poeng foran AIK og Norrköping etter 22 serierunder. Spilletid for landslagsutatte spillere: André Hansen (Rosenborg) – spilte hele kampen i 1-1-møtet med Tromsø. Rune A. Jarstein (Hertha Berlin) – ubenyttet reserve i 1-3-tapet borte mot Borussia Dortmund. Ørjan H. Nyland (Ingolstadt) – ubenyttet reserve i 1-0-seieren i derbyet borte mot Augsburg. Haitam Aleesami (IFK Göteborg) – spilte hele kampen som venstreback i 3-0-seieren over Gefle. Jo Inge Berget (Malmö) – Scoret ett av målene i Malmös 3-0-seier. Omar Elabdellaoui (Olympiakos) – spilte hele kampen i 2-0-seieren borte mot Levadiakos. Adama Diomande (Stabæk) – ikke i troppen mot Odd. Vegard Forren (Molde) – spilte hele kampen mot LSK (2-2). Pål André Helland (Rosenborg) – misset straffe mot Tromsø. Spilte hele kampen. Markus Henriksen (Alkmaar) – spilte hele kampen i 0-1-tapet hjemme mot Roda. Even Hovland (Nürnberg) – spilte hele kampen som midtstopper i 1-0-seieren over Fortuna Düsseldorf. Tom Høgli (FC København) – Ubenyttet reserve for FCK. Stefan Johansen (Celtic) – ikke i troppen i 3-1-seieren over St. Johnstone. Joshua King (Bournemouth) – ute med lårproblemer, trolig landslagsforfall. Martin Linnes (Molde) – spilte hele kampen for Molde. Håvard Nordtveit (Borussia Mönchengladbach) – byttet ut etter 63 min. i tap. Spilte sin første kamp for sesongen. Jone Samuelsen (Odd) – spilte hele kampen for Odd. Ole Kristian Selnæs (Rosenborg) – Ikke med i RBKs kamptropp. Per Ciljan Skjelbred (Hertha Berlin) – byttet ut i det 59. minutt i 1-3-tapet borte mot Borussia Dortmund. Stefan Strandberg (Krasnodar) – spilte hele kampen som midtbaneanker i 1-2-tapet mot Lokomotiv i Moskva. Alexander Søderlund (Rosenborg) – spilte hele kampen for RBK. Scoret. Alexander Tettey (Norwich) – spilte hele kampen i 0-3-tapet mot Southampton. Martin Ødegaard (Real Madrid) – Byttet ut etter en time for Castilla
Landslagsuttatte Haitam Aleesami (24) har fått en høy stjerne hos IFK Göteborgs supportere etter en trang fødsel i klubben. Seriøsiteten har blitt hans varemerke.